**Csongrád Város Polgármesterétől**

 **M**

###### Száma: 10-2301-1/2016

Témafelelős: Nagy Sándorné

**E l ő t e r j e s z t é s**

# Csongrád Város Önkormányzata Képviselő testületének

**2016. május 26-i ülésére**

Tárgy: a FBH-NP Közszolgáltató Nonprofit Kft. 2015.évi beszámolója.

**Tisztelt Képviselő-testület!**

A FBH-NP Közszolgáltató Nonprofit Kft. elkészítette a 2015. évi beszámolóját, melyet az előterjesztés mellékleteként csatoltunk.

Önkormányzatunk tulajdoni részesedése a gazdasági társaságban 7,3%.

A társaság 2015. évben is éves beszámolót készített, éves eredményét összköltség eljárással állapította meg. A beszámolót az előterjesztés 1. számú melléklete szerint, az alábbi részletezettséggel terjesztem a Képviselő-testület elé:

 1. Éves beszámoló mérlege

 2. „A” eredménykimutatás összköltség típusú

 3. Kiegészítő melléklet

 4. Üzleti jelentés

 5. Független könyvvizsgálói jelentés

A FBH-NP Közszolgáltató Nonprofit Kft. gazdálkodásáról készült beszámoló alapján: a 2015. december 31-i mérlegfőösszege: 1.129.940,- eFt, nettó árbevétele: 2.730.054,-eFt.

Mérleg szerinti eredménye: -328,-eFt (veszteség), amely kedvezőbb, mint a 2015. évre üzleti terv szintjén előzetesen jóváhagyott -130.000,- e Ft, illetve a 2014. évi 37.047 eFt veszteség.

A Kft. 2015. évi működését továbbra is változó jogszabályi környezet jellemzi, ugyanakkor szolgáltatási területüket sikerült megtartani illetve további újabb településen sikerült közszolgáltatási szerződés kötniük. A hulladékgazdálkodási közszolgáltatási díjat a jogalkotó 2015. december 31-ig befagyasztotta, így a bevételek a 2010. évi díj szintjén maradtak ebben az üzleti évben is.

Tájékoztatom a Tisztelt Képviselő-testületet, hogy a Kft. Felügyelő Bizottsága 2016. május 24-én tárgyalja a Kft. beszámolóját, amelynek eredményéről a testületi ülésen adok tájékoztatást.

2016. április 1-től a Kft. működését alapjaiban érintő törvényi változások léptek életbe, amelyhez a kapcsolódó végrehajtási szabályzók még nem ismertek, ezért a Kft 2016. év vonatkozásában üzleti tervet nem készített.

Az ügyvezető igazgató erre vonatkozó tájékoztatása az előterjesztés 2. számú mellékletét képezi

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta az „FBH-NP Közszolgáltató Nonprofit Kft. 2015. évi beszámolója” tárgyú előterjesztést és az alábbi döntést hozza.

A Képviselő-testület a FBH-NP Közszolgáltató Nonprofit Kft-nek előterjesztés 1. számú melléklete szerinti 2015. évi beszámolóját elfogadja.

Határidő: A 2015. évi beszámoló cégbírósághoz történő benyújtása 2016. május 31.

Felelős: Agatics Roland ügyvezető igazgató

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda és általa
3. FBH-NP Közszolgáltató Nonprofit Kft.

Csongrád, 2016. május 23. Bedő Tamás

polgármester